PREAMBUL :  S.C. COLTERM S.A. doreşte să implementeze un proiect prin care, datorită conjuncturii regionale şi locale,  să devină nu numai un producător de energie termică pentru municipiul Timişoara ci şi un producător de energie electrică, care să alimenteze consumatorii de utilităţi publice locali.

Proiectul constă în lucrări complexe de proiectare, achiziţie de echipamente, montare şi punere în funcţiune a unei unităţi moderne de producere a energiei    electrice cu o putere instalată de cca 115 MW.

Instalaţia energetică nouă va fi un ciclu combinat gaze-abur care va avea în componenţă , în principal :

· Una sau două turbine cu gaze cuplate cu unul sau două generatoare electrice;

· Unul sau două cazane recuperatoare de abur fără ardere suplimentară;

· O turbină cu abur în condensaţie cuplată cu un generator electric;

· Compresoare de gaze naturale;

· Echipamente de măsură, automatizare care să asigure funcţionarea în regim automatizat a instalaţiilor;

· Instalaţii auxiliare care să asigure funcţionarea  echipamentelor noii unităţi de cogenerare.

Funcţie de soluţia tehnică aleasă, cu una sau două turbine cu gaze, se vor prezenta în ofertă specificaţiile de livrare, distinct, pentru fiecare echipament.

Finanţarea acestei investiţii se va face de către contractant urmând ca beneficiarul să ramburseze valoarea respectivă în conformitate cu Fişa de date a achiziţiei.

